  Анжелика Тихонова корреспондент Удмуртиысь школаосты 20-тӥ куарусёнысен дистанционной амалэн дышетсконэ уз выжтэ. Со сярысь 18-тӥ куарусёнэ журналистъёсын пумиськонын элькунысь дышетонъя но тодосъя министр Светлана Болотникова вераз. Пресс-конференцие Роспотребнадзорлэн элькунъя управлениезлэн кивалтӥсезлэсь ужъёссэ огдырлы быдэсъясь Михаил Трофимов но пыриськиз. Со пусйиз, та дыре элькунамы коронавирус инфекциен висисьёслэн лыдзы 65 арессэс ортчемъёс пӧлынгес будэ шуыса. Вань висисьёс пӧлысь со 45 процентэз луэ. Куке ми школаосын дышетскисьёс пӧлын нырысетӥ кык арня ӵоже висьыны усемъёслэсь лыдзэс чаклам, адӟим, соослэн лыдзы 2 процентлэсь трос уг луы шуыса. <…> Та дыре вань школаосты дистанционной амалэн дышетонэ выжтыны кулэлыкез ӧвӧл Михаил Трофимов, Удмуртияя Роспотребнадзорлэн кивалтӥсезлэсь ужъёссэ огдырлы быдэсъясьСветлана Болотникова со иворез зэматӥз но куд-ог дышетон ужъюртъёсын арняяз одӥг-кык нуналзэ очно-заочной амалэн дышетсконэз кутӥзы шуыса вераз. Сыӵе амал кык сменаен ужась школаосын кутӥське но дышетскисьёсты висъяны юрттэ. Министрлэн кылъёсызъя,  озьы дышетонлэн пайдалыкез вань. Тодэ вайытом, азьвыл Ижкарысь школаосысь 24 классъёсты карантинэ ворсазы вал.  Тегъёс: Тазалык Дышетон Ижкар Роспотребнадзор нылпиос Удмуртия  